Akamas (syn Eussóra)

Akamas alebo Akamás (Akamas) je v gréckej mytológii syn Eussóra.Homér, Iliada, 6,8. Bol vodca Trákov v trójskej vojne. 

Trácky vodca Akamas je postavou Homérovej Iliady. Jeho meno po prvý raz zaznie v druhom speve, ktorý obsahuje stovky veršov venovaných prehliadke ozbrojených síl bojujúcich v trójskej vojne. Na tomto mieste Homér uvádza, že spolu s Peiroom velil vojsku Trákov, ktorí bojovali na strane Tróje.Homér, Iliada, 2,844-845.

Akamas bol jedným z najlepších veliteľov. Aj keď vo vojne bojoval statočne,Hyginus, Fabulae 115. osud mu nedoprial, aby vojnu prežil. Padol v boji s Telamónovým synom Aiantom.Homér, Iliada, 6,5-11. Hovoria o tom Homérove verše v šiestom speve Iliady: „Aias vtedy prvý Telamónov, hradba Achájskych, šík prerazil Trójanom a druhom svojim spásu uchystal, vládcu zabil, ktorý býval najlepší z Thrákov: Akamas, Eussórov bol syn to, muž krásny a veľký. Prvý ho zasiahol tam, kde na prilbe hustý bol chochol; do čela kopiju mu vrazil, aj prenikol kosťou až dovnútra ostrý kovový hrot a temno mu zastrelo oči."

V antickom písomnom diele "Dictys Cretensis" sa Akamas v trójskej vojne stáva obeťou krétskeho kráľa Idomenea.Lucius Septimius, Dictys Cretensis, 3, 4.

 Referencie a bibliografia 

Kategória:Postavy gréckej mytológie
Kategória:Trójska vojna